Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Madireng a Lefase
DIHLOGO TŠE DINGWE TŠA INTHANETENG
Dihlatse tša Jehofa
Dilo tše di Lego Gona
Dikgatišo tše di Lego Gona
SEGWAGWA sa Australia sa gastric brooding, seo go bego go naganwa gore ga se sa le gona ka 2002, se be se na le tshepedišo e makatšago ya go belega. Segwagwa sa tshadi se ile sa metša mae a sona a nontšhitšwego gomme sa a phaphašetša ka mpeng ka dibeke tše e ka bago tše tshela. Ka morago se ile sa hlatša digwagwana ka molomo.
E le gore mae a sona a se ke a šilega, segwagwa ga se sa swanela go ja gaešita le go tšweletša esiti ya ka maleng. Go molaleng gore dikhemikhale tšeo di tšweletšwago ke mae ao le digwagwana tšeo di phaphašitšwego di be di fokotša tšweletšo ya esiti.
Segwagwa sa tshadi se tla alamela mo e ka bago mae a 24 ka mpeng. Ka nako yeo se di hlatšago, digwagwana tša sona di ba di dira 40 lekgolong ya boima bja mmele wa sona. Se se ka swantšhwa le mosadi yo a bego a imela dikhilograma tše 68 pele ga ge a ima gomme ka morago a ima bana ba 24 bao yo mongwe le yo mongwe a imelago dikhilograma tše 1.8! Digwagwana tše dinyenyane di ile tša kokomoša dimpa tša segwagwa moo di ilego tša pitlaganya maswafo a sona, gomme sa swanelwa ke go hema ka letlalo.
Gantši digwagwana di tla tšwa go ya ka matšatši ge di godile ka mo go lekanego. Eupša ge e ba mmago tšona a ka lemoga kotsi e itšego, o tla di hlatša. Ka nako e nngwe banyakišiši ba ile ba bona ge segwagwa se e tshwa digwagwana tše tshela ka nako e tee, se di tshwela bokgoleng bja mo e ka bago mithara.
^ ser. 7 Charles Darwin o ngwadile pukung ya gagwe ya Origin of Species, gore: “Tlhagelelo e direga feela ka go latelana ga dilo tše fapanego tše dinyenyane; ga e direge . . . ka nako e tee.”
Ntšha Moneelo wa go Thekga Modiro wa Rena wa Lefase ka Bophara